b'\n_START_ARTICLE_\nNovi\xc4\x8dok\n_START_PARAGRAPH_\nNovi\xc4\x8dok (rusko \xd0\x9d\xd0\xbe\xd0\xb2\xd0\xb8\xd1\x87\xd0\xbe\xcc\x81\xd0\xba: "za\xc4\x8detnik, zelenec") je ime vrste \xc5\xbeiv\xc4\x8dnih strupov, ki so jih razvili v Sovjetski zvezi in Rusiji med\xc2\xa01971 in 1993.\xc2\xa0 Po trditvah ruskih znanstvenikov, ki so te \xc5\xbeiv\xc4\x8dne agente razvili, so nekatere razli\xc4\x8dice pet do osemkrat bolj smrtonosne,\xc2\xa0kot je VX, in do desetkrat bolj kot soman._NEWLINE_Razvili so jih v okviru sovjetskega razvojnega programa\xc2\xa0FOLIANT. Za pet variant novi\xc4\x8doka se meni, da so bile prilagojene za uporabo v voja\xc5\xa1ke namene. Najbolj vsestranski je A-232 (Novi\xc4\x8dok-5). Agenti Novi\xc4\x8dok se doslej \xc5\xa1e niso uporabili na boji\xc5\xa1\xc4\x8du. Britanska vlada je pri\xc3\xbcpla do prepri\xc4\x8danja, da so z Novi\xc4\x8dokom marca 2018 zastrupili Sergeja in Julijo Skripal v Salisburyju v Angliji. To je bilo so po Organizaciji za prepoved kemi\xc4\x8dnega oro\xc5\xbeja. potrdili soglasno \xc5\xa1tirjelaboratoriji s celega sveta. Novi\xc4\x8dok je bil vpleten tudi v zastrupitev angle\xc5\xa1kega para v Amesburyju \xc5\xa1tiri mesece pozneje, verjetno z ostanki strupa, ki je bil uporabljen za napad v Salisburyju. Zaradi napadov je umrla ena oseba, tri druge so se zna\xc5\xa1le v kriti\xc4\x8dnem stanju, ki pa so ga pre\xc5\xbeivele, en policist je bil za kraj\xc5\xa1i \xc4\x8das hospitaliziran. Rusija zanika, da bi raziskovala ali proizvajala sredstva "pod imenom Novi\xc4\x8dok".\n_START_SECTION_\nRazkritje\n_START_PARAGRAPH_\nPo informacijah dveh ruskih kemikov, Leva Fjodorova in Vila Mirzajanova v tedniku Moskovskije Novosti leta 1992 je Sovjetska zveza oziroma Rusija je med sedemdesetimi in za\xc4\x8detkom devetdesetih let 20 razvila izredno mo\xc4\x8dno kemijsko oro\xc5\xbeje \xc4\x8detrte generacije. \xc4\x8clanek je iz\xc5\xa1el na predve\xc4\x8der ruskega podpisa Konvencije o kemi\xc4\x8dnem oro\xc5\xbeju. Po mnenju Mirzajanova je ruski vojni kemi\xc4\x8dni kompleks denar, ki ga je Zahod dal za izgradnjo centra za odstranjevanje kemi\xc4\x8dnih bojnih strupov, uporabil za gradnjo obrata za njih proizvodnjo. Mirzajanov je pri\xc5\xa1el na dan s to informacijo zaradi vpra\xc5\xa1anj v zvezi z okoljem. Bil je vodja proti-obve\xc5\xa1\xc4\x8devalnega oddelka in opravljal meritve zunaj objektov za kemi\xc4\x8dno oro\xc5\xbeje z namenom, prepri\xc4\x8dati se, da tuji vohuni ne bodo odkrili sledov proizvodnje. Zaprepa\xc5\xa1\xc4\x8den je ugotovil, da je raven smrtonosnih snovi osemdesetkrat ve\xc4\x8dja od najvi\xc5\xa1je varne koncentracije._NEWLINE_S tem da so obto\xc5\xbeili Mirjazanova izdaje, so odgovorni v ruskem voja\xc5\xa1kem industrijskem kompleksu priznali obstoj agentov Novi\xc4\x8dok. Za KGB sestavljena pri\xc4\x8devanja treh znanstvenikov izvedencev potrjujejo, da so se Novi\xc4\x8dok in sorodni kemi\xc4\x8dni agenti resni\xc4\x8dno proizvajali, tako da je po njihovem mnenju po njihovem mnenju Mirzajanov z obvestilom za javnost storil veleizdajo._NEWLINE_Mirzajanova so aretirali  22. oktobra1992 in ga zaradi izdaje dr\xc5\xbeavnih skrivnosti zaprli. Kasneje je pri\xc5\xa1el na prostost, ker "v \xc4\x8dlanku v Moskovskije novosti ni bilo ne formul ne imen strupenih snovi, ki jih sovjetski tisk ne bi \xc5\xbee poznal, \xc4\x8dlanek tudi ni objavil testnih lokacij." Kot pravi Jevgenija Albats, "je pri dr\xc5\xbeavnih skrivnostih, ki naj bi jih Fjodorov in Mirzajanov izdala, \xc5\xa1lo za pretekle la\xc5\xbei generalov \xe2\x80\x94ki \xc5\xa1e vedno la\xc5\xbeejo, tako mednarodni javnosti kot svojim sodr\xc5\xbeavljanom." Mirzajanov sedaj \xc5\xbeivi v ZDA._NEWLINE_V za\xc4\x8detku leta 1994 je pri\xc5\xa1lo do naslednjega razkritja, ko je Vladimir Uglev, eden vodilnih ruskih znanstvenikov na podro\xc4\x8dju binarnih oro\xc5\xbeij, v intervjuju z revijo Novoje Vremja razkril obstoj snovi A-232 / Novi\xc4\x8dok-5. V intervjuju za The Washington Post  je kemik izjavil, da je sodeloval pri razvoju proti zmrzali odpornega agenta A-232, in potrdil, da so razvili binarno razli\xc4\x8dico tega strupa. Uglev je ob zastrupljenju Skripalovih leta 2018 zatrdil, da so med razvojnim projektom Foliant sintetizirali "ve\xc4\x8d sto" spojin, vendar so za oro\xc5\xbeje namenili samo \xc5\xa1tiri  (sklepati je, da gre za Novi\xc4\x8dok -5, -7, -8 in -9, ki jih omenjajo drugi viri), da so prvi trije bili v teko\xc4\x8di obliki in da je \xc5\xa1ele zadnjega od njih, ki so ga razvili \xc5\xa1ele 1980, bilo mogo\xc4\x8de izdelovati kot prah. Druga\xc4\x8de kot v pogovoru pred dvajset leti, je zanikal, da bi jim uspelo razviti binarne agente, to je vsaj do leta 1994, ko se je njegovo sodelovanje v razvoju kon\xc4\x8dalo._NEWLINE_V devetdesetih letih, je neznani ruski znanstvenik nem\xc5\xa1ki zvezni obve\xc5\xa1\xc4\x8devalni slu\xc5\xbebi (BND) izro\xc4\x8dil vzorec agenta Novi\xc4\x8dok, ki so ga po poro\xc4\x8dilu Reutersa iz leta 2018 analizirali na \xc5\xa0vedskem. Kemi\xc4\x8dno formulo so posredovali zahodnim dr\xc5\xbeavam v NATO, ki so majhne koli\xc4\x8dine snovi uporabile za testiranje za\xc5\xa1\xc4\x8ditne in testne opreme in za razvoj proti-sredstev._NEWLINE_Novi\xc4\x8dok so navedli v leta 2008 prijavljenem patentu za zdravljenje zastrupitev z organofosfornimi snovmi. Raziskave na Univerzi Marylanda v Baltimoreu so delno financirale voja\xc5\xa1ke sile ZDA._NEWLINE_Leonid Rink, ki je po lastnih besedah za svoj doktorat raziskoval agente Novi\xc4\x8dok, je potrdil pravilnost struktur, ki jih je objavil Mirzajanov. Leonid Rink sam je bil v Rusiji leta 1994 obsojen zaradi ilegalne prodaje agenta.\n_START_SECTION_\nRazvojni in testni centri\n_START_PARAGRAPH_\nKot je izjavila Stephanie Fitzpatrick, ameri\xc5\xa1ka geopoliti\xc4\x8dna svetovalka, naj bi Institut za kemilni razvoj v Nukusu, sovjetski Uzbekistan, proizvajal sredstva Novi\xc4\x8dok. The New York Times je objavil izjavo uradnikov ZDA, da gre pri ustanovi za ve\xc4\x8dje razvojno in testno sredi\xc5\xa1\xc4\x8de sredstev Novi\xc4\x8dok. Majhne, preizkusne koli\xc4\x8dine oro\xc5\xbeja naj bi preizku\xc5\xa1ali na bli\xc5\xbenjem platoju Ustjurt. Fitzpatrick tudi pi\xc5\xa1e, da so agente mogo\xc4\x8de testirali tudi v raziskovalnem centru v Krasnoarmejskem v bli\xc5\xbeini Moskve. Kemikalije predhodnice so proizvajali v tovarni kemikalij v Pavlodaru v sovjetskem Kazahstanu. Na tem mestu so prvotno tudi na\xc4\x8drtovali proizvodnjo oro\xc5\xbeja na osnovi Novi\xc4\x8dok, vendar so zgradbo za proizvodnjo bojnih strupov, ki je bila \xc5\xa1e v gradnji, poru\xc5\xa1ili leta 1987 zaradi bli\xc5\xbenjega  Sporazuma o kemi\xc4\x8dnem oro\xc5\xbeju (1990) in Konvencije o kemi\xc4\x8dnem oro\xc5\xbeju._NEWLINE_Od razglasitve neodvisnosti leta 1991 je Uzbekistan sodeloval z vlado ZDA pri razgradnji in dekontaminaciji mest, kjer so se agenti Novi\xc4\x8dok in druga kemi\xc4\x8dna oro\xc5\xbeja proizvajali in testirali. Med 1999 in 2002 je Obrambno ministrstvo ZDA v sklopu $6 milijonskega programa za kooperativno zmanj\xc5\xa1anje ogro\xc5\xbeenosti razgradilo ve\xc4\x8dji razvojni in testni center za Novi\xc4\x8dok v Nukusu._NEWLINE_Hamish de Bretton-Gordon, britanski strokovnjak za kemi\xc4\x8dna oro\xc5\xbeja in nekdanji vodilni oficir UK in NATO na podro\xc4\x8dju kemi\xc4\x8dnih, biolo\xc5\xa1kih in jedrskih bojnih sredstev, je "zavrnil" trditve, po katerih naj bi Novi\xc4\x8dok agente na\xc5\xa1li ne samo v Sovjetski zvezi, temve\xc4\x8d tudi drugod, kot recimo v Uzbekistanu. Pravi, da so te snovi proizvajali samo v kraju \xc5\xa0ihani v Saratovskem okro\xc5\xbeju v Rusiji. Mirzajanov tudi trdi, da je \xc5\xa0ihani kraj, kjer je leta 1973 znanstvenik Peter Petrovi\xc4\x8d Kirpi\xc4\x8dev kot prvi ustvaril agente Novi\xc4\x8dok, Vladimir Uglev pa se mu je pridru\xc5\xbeil pri projektu leta 1975.  Po Mirzajanovu je \xc5\xa0ihani bil kraj, kjer je tekla proizvodnja, oro\xc5\xbeje pa se je testiralo v Nukusu, med letoma 1986 in 1989._NEWLINE_Po zastrupitvi Skripalovih je nekdanji vodja varnostne slu\xc5\xbebe GosNIIOKhT Nikolaj Volodin v intervjuju za publikacijo Novaja Gazeta potrdil, da so testi potekali v Nukusu testi in dejal, da so za teste bili uporabljeni psi._NEWLINE_Maja 2018 je \xc4\x8dasopis Irish Independent poro\xc4\x8dal, da " nem\xc5\xa1ka zvezna obve\xc5\xa1\xc4\x8devalna slu\xc5\xbeba ima v rokah \xc5\xbeiv\xc4\x8dni strup Novi\xc4\x8dok, ki ga je razvila Sovjetska zveza v devetdesetih letih, in da je po nem\xc5\xa1kih virih o tem obvestila zaveznike, med drugim Britanijo in ZDA."  Vzorec so analizirali na  \xc5\xa0vedskem. Majhne koli\xc4\x8dina \xc5\xbeiv\xc4\x8dnega strupa Novi\xc4\x8dok so nato nekatere dr\xc5\xbeave NATO proizvedle za testne namene.\n_START_SECTION_\nOpis agentov Novi\xc4\x8dok\n_START_PARAGRAPH_\nMirzajanov je kot prvi opisal strukturo teh snovi. Dispergirane v ultra finem prahu namesto v plinu ali parah imajo edinstvene lastnosti. V naslednjem koraku je bil ustvarjen binarni agent, ki naj bi imel iste lastnosti, vendar bi ga bilo mogo\xc4\x8de izdelati z uporabo snovi, ki niso nadzorovane v okviru CWC. ali ki jih nadzornim obiskom v okviru sporazuma ne bi uspelo zaznati. Najmo\xc4\x8dnej\xc5\xa1i spojini iz te dru\xc5\xbeine, Novi\xc4\x8dok-5 in Novi\xc4\x8dok-7, naj bi bili pet do osemkrat mo\xc4\x8dnej\xc5\xa1i od  VX.  Oznako "Novi\xc4\x8dok" nosi binarna razli\xc4\x8dica sredstva, kon\xc4\x8dna spojina pa se navaja s kodo (npr. A-232). Prva spojina serije Novi\xc4\x8dok je bila dejansko binarna oblika VR, znanega \xc5\xbeiv\xc4\x8dnega strupa iz serije V, kasnej\xc5\xa1i agenti Novi\xc4\x8dok pa so binarne oblike spojin kot sta A-232 in A-234._NEWLINE_Po javnosti nedostopnemu poro\xc4\x8dilu ameri\xc5\xa1ke voja\xc5\xa1ke obve\xc5\xa1\xc4\x8devalne slu\xc5\xbebe z dne 24. januarja 1997 sta A-232 in njegov etilni analog A-234, razvita v okviru programa Foliant, "tako strupena kot VX, tako odporna proti zdravljenju kot soman, pri tem pa ju je te\xc5\xbeje zaznati in la\xc5\xbeje proizvajati kot VX ". Binarni razli\xc4\x8dici naj bi po poro\xc4\x8dilu uporabljali acetonitril in organski fosfat, "ki ju je mogo\xc4\x8de prikriti kot predhodnika pesticidov."_NEWLINE_Mirzajanov v svoji avtobiografiji navaja nekoliko druga\xc4\x8dne strukture, kot so jih ugotovili zahodni strokovnjaki. Razkriva, da so ustvarili \xc5\xa1tevilne spojine in da so v javno dostopni literature objavljeni \xc5\xa1tevilni manj u\xc4\x8dinkoviti derivati kot novi organofosfatni insekticidi, tako da bi tajni razvoj kemi\xc4\x8dnega oro\xc5\xbeja lahko prikrili kot legitimne raziskave na podro\xc4\x8dju pesticidov. Spojina A-234 naj bi bila pet do osemkrat mo\xc4\x8dnej\xc5\xa1a od VX._NEWLINE_Agente naj bi bilo mo\xc5\xbeno uporabiti kot teko\xc4\x8dino, aerosol ali plin v razli\xc4\x8dnih sistemih, kot so topni\xc5\xa1ke granate, bombe, izstrelki in \xc5\xa1kropilne naprave.\n_START_SECTION_\nKemija\n_START_PARAGRAPH_\nKot pravi strokovnjak za kemijska oro\xc5\xbeja Jonathan Tucker, so prvo binarno recepturo okviru programa Foliant uporabili za izdelavo snovi 33 (VR), ki je zelo podobna bolj splo\xc5\xa1no znani VX; razlikujeta se samo v alkilnih priponah na atome du\xc5\xa1ika in kisika. "To oro\xc5\xbeje je dobilo kodno ime Novi\xc4\x8dok."_NEWLINE_Poro\xc4\x8dali so \xc5\xa1tevilnih mo\xc5\xbenostih za strukture. V prvi vrsti gre za klasi\xc4\x8dno organofosforno jedro  (v\xc4\x8dasih se P=O nadomesti s P=S ali P=Se), ki se najpogosteje imenuje fosforamidat ali fosfonat, pri tem obi\xc4\x8dajno fluoriran d (npr. monofluorofosfat). V organskih skupinah je videti ve\xc4\x8d raznolikosti, pri tem je najpogostej\xc5\xa1i substitut fosgen oksim in njegovi analogi. \xc5\xbde sam po sebi je mo\xc4\x8dno kemi\xc4\x8dno oro\xc5\xbeje, ki samo \xc5\xa1e poja\xc4\x8da delovanje sredstva Novi\xc4\x8dok. Mnogi so mnenja, da strukture iz te skupine vsebujejo tudi motive za kri\xc5\xbene povezave, ki se lahko kovalentno ve\xc5\xbeejo na aktivno mesto acetilholinesteraznega encima na ve\xc4\x8d to\xc4\x8dkah, kar morda pojasni zna\xc4\x8dilno hitrost, s katero Novi\xc4\x8dok encim onemogo\xc4\x8di._NEWLINE_Zoran Radi\xc4\x87, kemik na Kalifornijski univerzi v San Diegu, je in silico prou\xc4\x8deval vezavo Mirzajanovih razli\xc4\x8dic strukture A-232 na aktivno mesto acetilholinesteraze. Model je napovedal tesno prileganje z visoko vezavno afiniteto in nastanek kovalentne vezi s serinom v aktivnem mestu, kar spominja na \xc5\xbee znane \xc5\xbeiv\xc4\x8dne strupe, kot sta sarin in soman.\n_START_SECTION_\n\xc5\xbdivljenjska doba\n_START_PARAGRAPH_\nPo mnenju Vladimirja Ugljova, ki je delal na razvoju Novi\xc4\x8doka, gre za zelo stabilne spojine z nizko hitrostjo izhlapevanja, ki zaradi tega lahko ostanejo nevarne \xc5\xa1e leta dolgo. Opravljene raziskave ne zado\xc5\xa1\xc4\x8dajo, da bi v celoti razumeli njih obstojnost v razli\xc4\x8dnih razmerah v okolju.\n_START_SECTION_\nU\xc4\x8dinki\n_START_PARAGRAPH_\n\xc5\xbdiv\xc4\x8dni bojni strupi vrste Novi\xc4\x8dok spadajo v razred organofosfatnih inhibitorjev acetilholin-esteraze. Te kemi\xc4\x8dne spojine zavirajo acetilholin-esterazo, kar prepre\xc4\x8duje normalno razgradnjo nevrotransmiterja acetilholina. Koncentracije acetilholina se zaradi tega na stikih med nevroni in mi\xc5\xa1icami porastejo, kar povzro\xc4\x8di nehoteno kr\xc4\x8denje vseh skeletnih mi\xc5\xa1ic (holinergi\xc4\x8dna kriza). Posledica je zastoj dihal in srca (saj srce in mi\xc5\xa1ice v preponi prizadete osebe ne delujejo ve\xc4\x8d normalno) in nazadnje smrt zaradi odpovedi srca ali zadu\xc5\xa1itve, ko teko\xc4\x8di izlo\xc4\x8dki zapolnijo plju\xc4\x8da._NEWLINE_Uporaba hitro delujo\xc4\x8de periferne antiholinergi\xc4\x8dne droge, kot je atropin, lahko blokira receptorje, na katere acetilholin deluje, kar zastrupljenje prepre\xc4\x8di  (kot pri zastrupitvah z drugimi zaviralci acetilholin-esteraze). Atropin pa je te\xc5\xbeko dajati varno, ker je u\xc4\x8dinkovita doza atropina pri zastrupitvah z \xc5\xbeiv\xc4\x8dnimi snovmi blizu odmerku, pri katerem bolniki utrpijo hude ne\xc5\xbeelene u\xc4\x8dinke, kot so spremembe sr\xc4\x8dnega utripa in zgo\xc5\xa1\xc4\x8devanje bronhialnih izlo\xc4\x8dkov, ki ob zastrupitvi z \xc5\xbeiv\xc4\x8dnimi strupi polnijo plju\xc4\x8da. Tako je poleg uporabe atropina kot proti-sredstva morda potrebno odsesavanje teh izlo\xc4\x8dkov ter druge napredne tehnike za podporo \xc5\xbeivljenja_NEWLINE_Zastrupitve z \xc5\xbeiv\xc4\x8dnimi snovmi se najpogosteje zdravi z atropinom skupaj s Hagedorn oksimom, kot sta pralidoksim, obidoksim, TMB-4 ali pa HI-6, ki ponovno aktivira acetilholin-esterazo, ki jo je fosforilacija z organofosfornim \xc5\xbeiv\xc4\x8dnim sredstvom onemogo\xc4\x8dila, in razbremeni paralizo dihalnih mi\xc5\xa1ic, ki jo nekateri \xc5\xbeiv\xc4\x8dni dejavniki povzro\xc4\x8dijo. Pralidoksim ni u\xc4\x8dinkovit pri reaktivaciji acetilholin-esteraze, ki jo inhibirajo nekateri starej\xc5\xa1i \xc5\xbeiv\xc4\x8dni dejavniki, kot so soman ali v literaturi opisane spojine tipa Novi\xc4\x8dok, ki so do osemkrat bolj strupene kot \xc5\xbeiv\xc4\x8dni strup VX. Kot je pri drugih zastrupitvah z organofosfati, lahko snovi tipa Novi\xc4\x8dok po mnenju ruskih znanstvenikov povzro\xc4\x8dijo trajno po\xc5\xa1kodujejo \xc5\xbeivce in s tem trajno onesposobijo \xc5\xbertev.  Primer za njihov u\xc4\x8dinek na \xc4\x8dloveka je nenamerna izpostavljenost Andreja \xc5\xbdeleznjakova, enega od znanstvenikov, ki so sodelovali pri njihovem razvoju, ko je v moskovskem laboratoriju v maju 1987 pri\xc5\xa1el nehote v stik z rezidui nedolo\xc4\x8denega agenta Novi\xc4\x8dok. Bil je kriti\xc4\x8dno prizadet in deset dni po nezgodi v nezavesti. Izgubil je zmo\xc5\xbenost za hojo in se tri mesece zdravil v tajni kliniki v Leningradu. Agent je povzro\xc4\x8dil trajno \xc5\xa1kodo, z u\xc4\x8dinki, kot so "kroni\xc4\x8dna \xc5\xa1ibkost v rokah, toksi\xc4\x8dni hepatitis, ki je povzro\xc4\x8dil cirozo jeter, epilepsija, periode hude depresije in nezmo\xc5\xbenost brati ali se koncentrirati,biti kot popoln invalid nezmo\xc5\xbeen delati." Nikoli se ni opomogel, zdravje se mu je slab\xc5\xa1alo pet let dolgo, vse do smrti julija 1992._NEWLINE_Vojska ZDA je financirala \xc5\xa1tudije uporabe galantamina skupaj z atropinom pri zdravljenju \xc5\xa1tevilnih \xc5\xbeiv\xc4\x8dnih dejavnikov, med drugimi somana in agentov Novi\xc4\x8dok. Odkrili so nepri\xc4\x8dakovano sinergijo med galantaminom (odmerjenim pet ur pred do trideset minut po izpostavitvi) in atropinom v odmerku 6 mg / kg ali ve\xc4\x8d. Pove\xc4\x8danje odmerka galantamina od 5 na 8 mg / kg je zmanj\xc5\xa1alo odmerek atropina, ki je bil potreben za za\xc5\xa1\xc4\x8dito poskusnih \xc5\xbeivali pred strupenostjo somana v odmerkih 50\xc2\xa0% nad LD50 (letalni odmerek pri polovici \xc5\xbeivalih, ki so jih preu\xc4\x8devali). Za obstojnost Novi\xc4\x8doka in binarnih predhodnih sestavin v okolju obstajajo razli\xc4\x8dne trditve. Eno od mnenj je, da obi\xc4\x8dajne vremenske razmere na obstojnost ne vplivajo in da se te snovi ne razkrojijo tako hitro kot drugi organofosfati. Mirzajanov pa trdi, da se Novi\xc4\x8dok razgradi v \xc5\xa1tirih mesecih.\n_START_SECTION_\nZastrupitev Ivana Kivelidija in Zare Ismailove\n_START_PARAGRAPH_\nS predhodnikom snovi Novi\xc4\x8dok, snov-33  (pogosto imenovana enostavno  "Novi\xc4\x8dok") naj bi leta 1995 zastrupili ruskega ban\xc4\x8dnika Ivana Kivelidija, predstojnika ruske okrogle mize podjetnikov, ki je bil v tesnih stikih s tedanjim ruskim premierom Viktorjem \xc4\x8cernomirdinom, in Zaro Ismailovo, njegovo tajnico. Z rusko opozicijo povezana zgodovinarja Jurij Fel\xc5\xa1inski in Vladimir Pribilovski sta izrazila mnenje, da je umor "en od prvih v seriji zastrupitev, ki so jih organizirale ruske varnostne slu\xc5\xbebe". Rusko ministrstvo za notranje zadeve je analiziralo vsebino in napovedalo, da gre za "\xc5\xbeiv\xc4\x8dni agent, ki temelji na fosforju","s formulo, ki je "strogo za\xc5\xa1\xc4\x8dite". Po Nesterovu, direktorju \xc5\xa0ikanija, ni nobenega "primera, da bi se strup te vrste prodajal nezakonito", in pri tem dodal, da strup "uporabljajo profesionalni vohuni"._NEWLINE_Vladimirja Kutsi\xc5\xa1vilija, nekdanjega poslovnega partnerja ban\xc4\x8dnika, so kasneje obsodili zaradi umorov Kot pravi The Independent  "... je v zaprtem sojenju bilo ugotovljeno, da je njegov poslovni partner snov dobil od posrednikih, katerih delodajalec je bil Dr\xc5\xbeavni raziskovalni in\xc5\xa1titut za organsko kemijo in tehnologijo (ru) (GosNIIOKhT),  ki je sodeloval pri razvoju Novi\xc4\x8doka. Kutsi\xc5\xa1vili je vztrajal, da je nedol\xc5\xbeen in je med sodno obravnavo ostal na prostosti in potem zapustil dr\xc5\xbeavo. Aretirali so ga \xc5\xa1ele leta 2006, ko se je vrnil v Rusijo, misle\xc4\x8d, da je po desetih letih sodni spis zaprt. Fel\xc5\xa1tinski in Pribilovski trdita, da je bil Kutsi\xc5\xa1vili \xc5\xbertveno jagnje za ruske varnostne slu\xc5\xbebe, ki so imele dostop do kemi\xc4\x8dnega agenta in ga uporabile za umor, ki gaje ukazal vi\xc5\xa1ji ruski dr\xc5\xbeavni uradnik._NEWLINE_Leonid Rink, uslu\xc5\xbebenec podjetja GosNIIOKhT, je kmalu po zastrupitvi Kivelidija in Izmailove bil obsojen na enoletno pogojno kazen za prodajo agentov Novi\xc4\x8dok neimenovanim kupcem "\xc4\x8de\xc4\x8denske narodnosti".\n_START_SECTION_\nZastrupitev Sergeja in Julije Skripal\n_START_PARAGRAPH_\n12. marca 2018 je vlada Zdru\xc5\xbeenega kraljestva obvestila javnost, da je v angle\xc5\xa1kem mestu Salisbury 4. marca 2018 bojni strup Novi\xc4\x8dok bil uporabljen v poskusu umora biv\xc5\xa1ega uslu\xc5\xbebenca GRU Sergeja Skripala in njegove h\xc4\x8derke Julije.  Britanska premierka Theresa May je v britanskem parlamentu dala naslednjo izjavo: "Ali gre za neposredno akcijo ruske dr\xc5\xbeave proti na\xc5\xa1i dr\xc5\xbeavi, ali pa je ruska vlada izgubila nadzor nad svojim potencialno katastrofalno \xc5\xa1kodljivim \xc5\xbeiv\xc4\x8dnim agentom in dopustila, da pride v roke drugim."" 14. marca 2018 je Zdru\xc5\xbeeno kraljestvo odslovilo 23 ruskih diplomatov, potem ko se ruska vlada ni strinjala z zahtevo Zdru\xc5\xbeenega kraljestva, da do 13. marca 2018 opolno\xc4\x8di pojasni uporabo snovi. Po napadu so preverili 21 \xc4\x8dlanov slu\xc5\xbebe za ukrepe ob izrednih dogodkih in javnosti glede mo\xc5\xbene izpostavljenosti, od njih so bili trije hospitalizirani. Po 12. marcu je bil en policist zadr\xc5\xbean na zdravljenju. Petsto ljudem javnosti so svetovali, da dekontaminirajo svojo lastnino, da ne bi pri\xc5\xa1lo do morebitne dolgoro\xc4\x8dne izpostavljenosti, in 180 vojakov in 18 vozil je pomagalo pri dekontaminaciji v Salisburyju in okoli mesta. Do 38 oseb v Salisburyju je bilo prizadetih, pri tem se ne ve, kako resno. Med svojim nastopom pred Varnostnim svetom ZN je ruski odposlanec pri Zdru\xc5\xbeenih narodih Vasilij Nebenzia zanikal britanske obto\xc5\xbebe, da je Rusija kdaj izdelala ali raziskala tovrstne strupe, in zatrdil: "Znanstvenih raziskav ali razvoja pod naslovom Novi\xc4\x8dok ni bilo."_NEWLINE_Daniel Gerstein, nekdanji vi\xc5\xa1ji uradnik ministrstva za varnost domovine ZDA, je dejal, da so v Zdru\xc5\xbeenem kraljestvu mogo\xc4\x8de \xc5\xbee uporabili \xc5\xbeiv\xc4\x8dne strupe Novi\xc4\x8dok za napade na cilje Kremlja, vendar napadov niso odkrili: "Popolnoma verjetno je, da smo nekoga videli shirati, ne da bi vedeli, kaj je vzrok. V tem primeru vemo za vzrok, potem ko smo ju na\xc5\xa1li, oba neodzivna, na klopi v parku. Ko bi odmerek bil vi\xc5\xa1ji, bi lahko umrla, in lahko bi bilo misliti, da gre za naravno smrt."_NEWLINE_20. marca 2018 je generalni direktor Organizacije za prepoved kemi\xc4\x8dnega oro\xc5\xbeja Ahmet \xc3\x9cz\xc3\xbcmc\xc3\xbc (OPCW) dejal, da so za dokon\xc4\x8dno analizo vzorcev, vzetih ob zastrupitvi Skripalov, potrebni "dodatna dva ali trije tedni"._NEWLINE_3. aprila 2018 je Laboratorij za obrambno znanost in tehnologijo sporo\xc4\x8dil, da je "povsem prepri\xc4\x8dan", da gre za Novi\xc4\x8dok, \xc4\x8deprav \xc5\xa1e vedno niso vedeli "natan\xc4\x8dnega vira" snovi. Strokovnjaki so dejali, da njihove ugotovitve ne zanikajo sklepov vlade Zdru\xc5\xbeenega kraljestva: "Te informacije smo posredovali vladi, ki je nato uporabila \xc5\xa1tevilne druge vire za svoje zaklju\xc4\x8dke."_NEWLINE_12. aprila 2018 je OPCW objavil, da se rezultati njihovih preiskav skladajo s sklepi Zdru\xc5\xbeenega kraljestva o identiteti uporabljene kemikalije.\n_START_SECTION_\nZastrupitev Charlieja Rowleya and Dawn Sturgess\n_START_PARAGRAPH_\n30 junija 2018 so na\xc5\xa1li Charlieja Rowleya in Dawn Sturgess nezavestna v hi\xc5\xa1i, v mestu Amesbury, Wiltshire, okoli dvanajst kilometrov dale\xc4\x8d od mesta, kjer je v Salisburyju pri\xc5\xa1ko do zastrupitve. 4.julija 2018 se policija izjavila, da sta se \xc5\xbertvi zastrupili z istim \xc5\xbeiv\xc4\x8dnim strupom kot nekdanji ruski vohun Sergej Skripal._NEWLINE_Dawn Sturgess je 8.julija 2018 umrla za posledicami zastrupnjenja. Rowley se je zbudil iz nezavesti in okreval v bolni\xc5\xa1nici.  He told his brother Matthew the nerve agent had been in a small perfume or aftershave bottle, which they had found in a park about nine days before spraying themselves with it. The police later closed and fingertip-searched Queen Elizabeth Gardens in Salisbury Bratu Matthew je povedal, da je \xc5\xbeiv\xc4\x8dni agent bil v stekleni\xc4\x8dki za parfem ali teko\xc4\x8dino po britju, ki sta jo na\xc5\xa1la v parku pribli\xc5\xbeno devet dni, preden sta se z njo napr\xc5\xa1ila. Policija je kasneje zaprla in preiskala Vrt Kraljice  Elizabeth v Salisburyju.'